62021CO0273_INF
Определение на Съда (шести състав) от 26 ноември 2021 г. —Agrárminiszter
(Дело C‑273/21) (
1
)
„Преюдициално запитване — Член 99 от Процедурния правилник на Съда — Селско стопанство — Обща селскостопанска политика — Регламент (ЕС) № 1307/2013 — Схеми за директно подпомагане — Член 4, параграф 1, букви в) и д) — Член 32, параграф 2 — Заявление за единното плащане на площ — Понятие „хектар, отговарящ на условията за подпомагане“ — Имот, квалифициран съгласно имотния регистър като летище — Действително ползване за селскостопански дейности“
Селско стопанство — Обща селскостопанска политика — Схеми за директно подпомагане — Общи правила — Схема на единно плащане — Понятие за площ, отговаряща на условията за подпомагане — Понятие за земеделска площ — Площ, която съгласно националното право е класифицирана като летище, но се използва за селскостопански дейности — Включване — Условие
(член 4, параграф 1, букви в) и д) и член 32, параграф 2, буква а) от Регламент № 1307/2013 на Европейския парламент и на Съвета)
(вж. т. 23—27 и диспозитива)
Диспозитив
Член 4, параграф 1, букви в) и д) и член 32, параграф 2 от Регламент (ЕС) № 1307/2013 на Европейския парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета трябва да се тълкуват в смисъл, че площ, която е класирана съгласно националното право като летище, но на която не се осъществява никакъв вид летищна дейност, следва да се квалифицира като използвана за селскостопански дейности земеделска площ, щом като всъщност се използва за постоянно пасище с цел отглеждането на животни.
(
1
)	ОВ C 252, 28.6.2021 г.